KOMMISSIONENS BESLUTNING af 25. marts 1998 om bemyndigelse af medlemsstaterne til midlertidigt at tillade handel med frø af markært (Pisum sativum L.), der ikke opfylder kravene i Rådets direktiv 66/401/EØF (EØS-relevant tekst) (98/254/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), senest ændret ved direktiv 96/72/EF (2), særlig artikel 17,

under henvisning til anmodning fra Danmark, Østrig og Sverige, og

ud fra følgende betragtninger:

Produktionen i Danmark, Østrig og Sverige af frø af kategorien »certificeret frø« af visse sorter af markært (Pisum sativum L.), der opfylder kravene i nævnte direktiv med hensyn til mindste spireevne, har været utilstrækkelig i 1997, således at den ikke kan dække efterspørgslen i de pågældende lande; for Danmarks vedkommende drejer det sig om sorter af den halvbladløse type med runde grønne eller gule frø, der vides at være egnet til dyrkning under dyrkningsforholdene i ansøgerlandet eller under lignende dyrkningsforhold; for Østrigs vedkommende drejer det sig om sorter, der er afprøvet og tilpasset til de mere kontinentale klimaforhold i ansøgerlandets østlige del, og som er kendetegnet ved deres gule farve; for Sveriges vedkommende drejer det sig om sorter, der anvendes til foderbrug eller madlavning, med gule frø, og som har vist sig at være velegnede til dyrkning under dyrkningsforholdene i ansøgerlandet;

det er umuligt at dække behovet tilfredsstillende med frø, som opfylder alle krav i nævnte direktiv, fra andre medlemsstater eller fra tredjelande;

Danmark, Østrig og Sverige bør derfor i en periode, der udløber den 30. juni 1998, bemyndiges til at tillade handel med frø af ovennævnte art, som er undergivet mindre strenge krav;

desuden bør andre medlemsstater, som er i stand til at forsyne Danmark, Østrig og Sverige med sådant frø, der ikke opfylder kravene i nævnte direktiv, bemyndiges til at tillade handel hermed;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

1. Danmark bemyndiges til indtil den 30. juni 1998 at tillade handel på sit område med højst 4 400 tons frø af kategorien »certificeret frø« af de nedenfor anførte sorter af markært (Pisum sativum L.), der ikke opfylder kravene i bilag II til direktiv 66/401/EØF med hensyn til mindstespireevne, forudsat at spireevnen er mindst 70 % målt på rent frø, og at den officielle etiket er forsynet med påskriften »mindste spireevne 70 %«.

i) Agadir

ii) Aladin

iii) Astina

iv) Atomic

v) Baccara

vi) Canis

vii) Delta

viii) Eiffel

ix) Focus

x) Jackpot

xi) Loto

xii) Menhir

xiii) Odin

xiv) Profi

xv) Sobel

xvi) Stok

xvii) Sumo

xviii) Tenna

xix) Tenor.

2. Østrig bemyndiges til indtil den 30. juni 1998 at tillade handel på sit område med højst 300 tons frø af kategorien »certificeret frø« af de nedenfor anførte sorter af markært (Pisum sativum L.), der ikke opfylder kravene i bilag II til direktiv 66/401/EØF med hensyn til mindste spireevne, forudsat at spireevnen er mindst 70 % målt på rent frø, og at den officielle etiket er forsynet med påskriften »mindste spireevne 70 %«.

i) Celeste

ii) Eiffel

iii) Erbi

iv) Jackpot

v) Profi.

3. Sverige bemyndiges til indtil den 30. juni 1998 at tillade handel på sit område med højst 1 000 tons frø af kategorien »certificeret frø« af de nedenfor anførte sorter af markært (Pisum sativum L.), der ikke opfylder kravene i bilag II til direktiv 66/401/EØF med hensyn til mindste spireevne, forudsat at spireevnen er mindst 70 % målt på rent frø, og at den officielle etiket er forsynet med påskriften »mindste spireevne 70 %«.

i) Aladin

ii) Capella

iii) Carneval

iv) Delta

v) Odalett

vi) Profi

vii) Vreta.

Artikel 2

De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaterne påtænkte formål at tillade handel på deres område med frø, for hvilket handel tillades efter denne beslutning.

Artikel 3

Medlemsstaterne underretter øjeblikkeligt Kommissionen og de øvrige medlemsstater om, hvor store mængder frø der er mærket og tilladt bragt i handelen på deres område efter denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 25. marts 1998.

På Kommissionens vegne

Franz FISCHLER

Medlem af Kommissionen

(1) EFT 125 af 11. 7. 1966, s. 2298/66.

(2) EFT L 304 af 27. 11. 1996, s. 10.